CELEX: 32010D0679
Language: ro
Date: 2010-11-08 00:00:00
Title: 2010/679/UE: Decizia Comisiei din 8 noiembrie 2010 de modificare a Deciziei 95/467/CE de punere în aplicare a articolului 20 alineatul (2) din Directiva 89/106/CEE a Consiliului privind produsele pentru construcții [notificată cu numărul C(2010) 7542]  Text cu relevanță pentru SEE

10.11.2010   
            
            
               RO
            
            
               Jurnalul Oficial al Uniunii Europene
            
            
               L 292/55
            
         DECIZIA COMISIEI
   din 8 noiembrie 2010
   de modificare a Deciziei 95/467/CE de punere în aplicare a articolului 20 alineatul (2) din Directiva 89/106/CEE a Consiliului privind produsele pentru construcții
   [notificată cu numărul C(2010) 7542]
   (Text cu relevanță pentru SEE)
   (2010/679/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (1), în special articolul 13 alineatul (4) litera (a),
   după consultarea Comitetului permanent pentru construcții,
   întrucât:
   
               (1)
            
            
               La 24 octombrie 1995, Comisia a adoptat Decizia 95/467/CE de punere în aplicare a articolului 20 alineatul (2) din Directiva 89/106/CEE a Consiliului privind produsele pentru construcții (2).
            
         
               (2)
            
            
               Pentru a adapta la progresul tehnic sistemele de atestare a conformității pentru categoria de produse „COȘURI, CANALE DE FUM ȘI PRODUSE SPECIFICE”, este necesară modificarea anexei 3 la decizia menționată anterior.
            
         
               (3)
            
            
               Prin urmare, decizia menționată anterior ar trebui modificată în consecință,
            
         ADOPTĂ PREZENTA DECIZIE:
   Articolul 1
   Anexa 3 la Decizia 95/467/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 8 noiembrie 2010.
      
         
            Pentru Comisie
         
         Antonio TAJANI
         
            Vicepreședinte
         
      
   
   
      (1)  JO L 40, 11.2.1989, p. 12.
   
      (2)  JO L 268, 10.11.1995, p. 29.
   
      ANEXĂ
      În anexa 3 la Decizia 95/467/CE, în tabelul relativ la categoria de produse „COȘURI, CANALE DE FUM ȘI PRODUSE SPECIFICE” se adaugă următoarea rubrică:
      
         
                     Produsul (produsele)
                  
                  
                     Utilizarea (utilizările) proiectată (proiectate)
                  
                  
                     Nivelul (nivelurile) sau clasa (clasele)
                     (Comportarea la foc)
                  
                  
                     Sistemul (sistemele) de atestare a conformității
                  
               
                     „coșuri prefabricate (module de înălțimea unui etaj), căptușeli pentru coșuri (din module sau compacte), coșuri cu pereți multipli (din module sau compacte), coșuri cu perete simplu compacte, echipamente pentru coșuri neatașate și atașate prefabricate, terminale de coșuri
                  
                  
                     Pentru utilizări supuse reglementărilor privind comportamentul la foc
                  
                  
                     (A1, A2, B, C) (1)
                     
                  
                  
                     1
                  
               
                     (A1, A2, B, C) (2), D, E
                  
                  
                     3
                  
               
                     (A1-E) (3), F
                  
                  
                     4
                  
               
                     Sistemul 1: a se vedea anexa III partea 2 punctul (i) din Directiva 89/106/CEE, fără încercări prin sondaj ale unor eșantioane.
                     Sistemul 3: a se vedea Directiva 89/106/CEE, anexa III partea 2 punctul (ii), a doua posibilitate.
                     Sistemul 4: a se vedea anexa III partea 2 punctul (ii) din Directiva 89/106/CEE, a treia posibilitate.
                  
               
      
         (1)  Produse/materiale pentru care o etapă clar identificabilă a procesului de producție antrenează o îmbunătățire a clasificării comportamentului la foc (de exemplu, adăugarea de ignifuge sau o limitare a materialelor organice).
      
         (2)  Produse/materiale neacoperite de nota de subsol *.
      
         (3)  Produse/materiale care nu necesită încercări pentru comportamentul la foc [de exemplu, produsele/materialele din clasele A1 conform Deciziei 96/603/CE a Comisiei (JO L 267, 19.10.1996, p. 23)].”